ร้าน Sfree สาขาเซ็นทรัลลาดพร้าวชั้น G (อยู่ติดบันไดเลื่อนฝั่งBoots)
เวลาเปิดบริการ : 10.00-22.00 น. ทุกวัน

ร้านสฟรีมีคอนเซ็ปต์ว่าเป็น Healthy Dessert เขาบอกว่าไอศครีมของเข้าทั้งร้านทานแล้วไม่อ้วนจ้า และตอนนี้ที่ร้านมีเมนูใหม่ต้อนรับเทศกาลไวท์เดย์ด้วยนะคะ

วันไวท์เดย์จัดขึ้นในประเทศญี่ปุ่นในวันที่ 14 มีนาคม(เป็นที่นิยมในประเทศญี่ปุ่นและเกาหลี) สืบเนื่องมาจากวันวาเลนไทน์ที่สาวๆจะเป็นผู้มอบช็อคโกแลตให้กับผู้ชาย แล้ว1เดือนถัดมา(ไวท์เดย์)ก็ถึงเวลาที่ผู้ชายจะตอบรักหรือมอบของขวัญกลับให้กับฝ่ายหญิงค่ะ


พูดถึงรสชาติ
มิกซ์เบอรี่ปั่น : เห็นในรูปน้ำสีม่วงๆดูน่าทานดีเลยสั่งมา รสชาติออกเปรี้ยวๆนะคะ ไม่หวานเลย ชอบมาก ดื่มแล้วไม่เลี่ยนดี


Shiroku Lava ( 165 บาท ) : เสิร์ฟมา 2 อย่างด้วยกัน ทางซ้ายเป็นไอศครีมซอฟท์วนิลากับถ้วยไวท์ช็อคโกแลต ไอศครีมเนื้อนุ่มรสวนิลาหอมละมุนละไมนุ่มลิ้น อร่อยแบบไม่หวานเกินไปค่ะ ตอนแรกจ๊ะจ๋าไม่ทราบว่าถ้วยสามารถทานได้จนได้ยินพนักงานบอกนี่ล่ะค่ะ เลยจัดการใช้ช้อนหั่นกันสองคนกับแพท แตกกระจาย ฮ่าๆๆ ถ้วยไวท์ช็อคอร่อยดีนะคะ แต่แอบติดฟัน เป็นการเคี้ยวช็อคโกแลตที่เหนื่อยพอดู ถัดมาเป็นเค้กวนิลาลาวาไส้บลูเบอรี่ ด้านล่างเป็นคุ้กกี้บดละเอียดนะคะ เนื้อเค้กที่ทานแล้วไม่เหมือนเค้กเลย มันนิ่มคล้ายๆพุดดิ้งค่ะ ไม่หวานเลย(ชอบๆ)ในหนึ่งคำต้องตักให้มีทุกอย่างรวมกันนะคะ เค้ก ซอสบลูเบอรี่และคุ้กกี้ด้านล่าง มันอร่อยมาก
 ***เมนูนี้จริงๆแล้วไม่มีขายที่ Sfree นะคะ ต้องไปที่ Parferio เท่านั้นค่ะ 


Shiro vanilla a la mode ( 145 บาท ) : ตรงชิ้นเค้กจะคล้ายๆกับเมนูด้านบนแต่ต่างกันตรงที่ไม่มีไส้ด้านในนะคะ ถ้วยเล็กๆด้านหลังเป็นมินิพาร์เฟต์บลูเบอรี่ ถ้วยนี้อร่อยมาก เป็นน้ำแข็งใสรสบลูเบอรี่เปรี้ยวๆพร้อมกับไอศครีมโยเกิร์ต เพิ่มความน่ารักด้วยสตอเบอรี่


White Seismic Parfait ( 125 บาท ) : เป็นซอฟท์ไอศครีมวนิลาตกแต่งมาด้วยมาชเมลโล่ ป็อปปี้รสนม คุ้กกี้ดีไลท์แผ่นบางๆ เวเฟอร์รสนม ไวท์ช็อคโกแลต ด้านล่างเป็นน้ำแข็งใสรสสตอเบอรี่เปรี้ยวจี๊ดโดนใจ อีกชั้นถ้าจำไม่ผิดน่าจะเป็นน้ำแข็งใสกับราดนมข้น เมนูนี้ก็อร่อยถูกใจจ๊ะจ๋าอีกเช่นกันค่ะ


Cookies and cream waffle a la mode ( 135 บาท ) : เป็นเมนูวาฟเฟิลช็อคโกแลตรูปหัวใจ 3 ชิ้นพร้อมไอศครีมคุ้กกี้แอนด์ครีม ภายในเหยือกเล็กๆเป็นไวท์ช็อคโกแลตซอส ถัดมาเป็นสตอเบอรี่เคลือบไวท์ช็อคโกแลต และตกแต่งด้วยวิปปิ้งครีมน่ารักๆ จ๊ะจ๋าได้เทไวท์ช็อคซอสแบบท่วมวาฟเฟิลเลยค่ะ อร่อยแบบละมุนๆ ไม่หวานจนเกินไป
ที่ชอบที่สุดในจานนี้คือสคอเบอรี่เคลือบไวท์ช็อคโกแลตค่าาาา เมนูอื่นๆที่ผ่านมาอาจจะไม่อ้วน แต่จานนี้อ้วนแน่นอนจ้า วาฟเฟิลแป้งทั้งนั้นเลย ถามว่าแคร์ไหม ไม่จ้าา ฮ่าๆๆๆ


ขนม ไอศครีม น้ำแข็งใสของร้านนี้จัดได้น่ารักทุกเมนูเลยค่ะ อาจจะยากในการตัดสินใจเลือกทานสักหน่อย น่ารักไปหมด อยากจะทานไปซะทุกอย่างเลยจริงๆ ฮี่ๆ
